f23996f1a1a5dd29b5064ab43e603810
to βραβείο “red dot award: product design 2019" κατέκτησε η nikon
techpress.gr
2020.10

> **Η nikon είναι στην ευχάριστη θέση να ανακοινώσει ότι το νέο φωτογραφικό σύστημα mirrorless και η coolpix p1000 με σκοπευτικό κουκκίδας df-m1 έλαβαν το βραβείο "red dot award: product design 2019".**


[![](https://www.techpress.gr/wp-content/uploads/2019/04/zseries_image-300x218.jpg)](https://www.techpress.gr/wp-content/uploads/2019/04/zseries_image.jpg)Μια επιτροπή ειδικών σχεδίασης εξέτασε πάνω από 5.500 συμμετοχές της κατηγορίας σε εννέα θέματα όπως η καινοτομία, η λειτουργικότητα και η ανθεκτικότητα.

Επισκόπηση των προϊόντων που βραβεύτηκαν:

**Φωτογραφικό σύστημα mirrorless Ζ της nikon**

Το νέο σύστημα mirrorless έχει αναγνωριστεί για τις καινοτομίες του στην οπτική κατασκευή και την τεχνολογία mirrorless. Το σύστημα περιλαμβάνει δύο φωτογραφικές μηχανές mirrorless, την z 7 και την z 6, που περιλαμβάνουν μια νέα μοντούρα με μεγαλύτερη διάμετρο, στην οποία ταιριάζουν οι κορυφαίοι φακοί nikkor z s-line. Ο προσαρμογέας μοντούρας ftz ολοκληρώνει το σετ, καθώς επιτρέπει στις φωτογραφικές μηχανές της σειράς z να χρησιμοποιούνται με υπάρχοντες φακούς nikkor μοντούρας f.

**coolpix p1000 - Ψηφιακή φωτογραφική μηχανή compact με superzoom και σκοπευτικό κουκκίδας df-m1**
Η coolpix p1000 έχει λάβει αναγνώριση για τα εξαιρετικά επιτεύγματα οπτικής μηχανικής που περιλαμβάνει. Το οπτικό zoom 125x (ισοδύναμο 24-3000 mm) είναι το πιο ισχυρό σε φωτογραφική μηχανή compact και χάρη σε αυτό αυτή η φωτογραφική μηχανή αποτελεί την κορυφαία επιλογή όσων ασχολούνται με τη φωτογραφία ως χόμπι.Το σκοπευτικό κουκκίδας df-m1 τιμήθηκε με το βραβείο product design της φετινής χρονιάς για τη χρήση του στην p1000. Το προσάρτημα έχει σχεδιαστεί για να καθοδηγεί τους φωτογράφους που κινούνται στα ανώτατα όρια του εύρους zoom της p1000 και για να τους επιτρέπει να παρακολουθούν τα αντικείμενα από μακριά χωρίς να χρειάζεται να βλέπουν μέσα από τον φακό.

Το red dot design award είναι ένας διεθνής διαγωνισμός σχεδίασης με κύρος που υποστηρίζεται από το design zentrum nordrhein westfalen της Γερμανίας.

Τα προϊόντα που βραβεύτηκαν θα παρουσιαστούν σε ειδική έκθεση που πρόκειται να γίνει από τις 8 Ιουλίου 2019 έως τις 30 Ιουνίου 2020, στο red dot design museum στο Έσσεν της Γερμανίας.
3b0c5fcf678e92d84e8a2daea4b00284
Ο φωτογραφικό σύστημα mirrorless και η coolpix p1000 της nikon βραβεύτηκαν στα if design awards 2019
techpress.gr
2020.10

> **Η nikon είναι στην ευχάριστη θέση να ανακοινώσει ότι το [φωτογραφικό σύστημα mirrorless](https://www.nikon.gr/el_gr/products/category_pages/digital_cameras/mirrorless/overview.page) και η φωτογραφική μηχανή [coolpix p1000](https://www.nikon.gr/el_gr/product/digital-cameras/coolpix/super-zoom-share/coolpix-p1000) έλαβαν βραβεία [if design awards](https://ifworlddesignguide.com/our-awards/professional-awards/if-design-award-2019) για την αντίστοιχη κατηγορία προϊόντων.**


[![](https://www.techpress.gr/wp-content/uploads/2019/02/p1000_bk_hero_shot_smaller-300x147.jpg)](https://www.techpress.gr/wp-content/uploads/2019/02/p1000_bk_hero_shot_smaller.jpg)Τα παγκοσμίως αναγνωρισμένα βραβεία "if design awards" χρηματοδοτούνται από την if international forum design gmbh και αναγνωρίζουν την εξειδίκευση στη δημιουργία προϊόντων, την επικοινωνία και τη συσκευασία. Φέτος οι συμμετοχές ξεπέρασαν τις 6.375, προερχόμενες από 52 χώρες και αξιολογήθηκαν από ένα πάνελ 67 έγκριτων ειδικών της σχεδίασης. Τα υποψήφια προϊόντα αξιολογήθηκαν με βάση την καινοτομία, τη λειτουργικότητα, την αισθητική, την υπευθυνότητα και τη θέση τους στην αγορά.

**Το φωτογραφικό σύστημα mirrorless της nikon**

Το επαναστατικό φωτογραφικό σύστημα mirrorless της nikon έχει αναπτυχθεί με κέντρο την πιο ευρεία υποδοχή φακού πλήρους κάδρου στον κόσμο, η οποία επιτρέπει στους χρήστες να αποτυπώνουν περισσότερο φως κι επαναστατικά επίπεδα οπτικής απόδοσης.

Το σύστημα περιλαμβάνει δύο φωτογραφικές μηχανές mirrorless, την [z 7](https://www.nikon.gr/el_gr/product/digital-cameras/mirrorless/professional/z-7) και την [z 6](https://www.nikon.gr/el_gr/product/digital-cameras/mirrorless/enthusiast/z-6), που περιλαμβάνουν τη νέα μοντούρα με μεγαλύτερη διάμετρο, στην οποία ταιριάζουν οι φακοί nikkor z s-line. Γρήγοροι, ευκρινείς και αθόρυβοι, αυτοί οι κορυφαίοι φακοί προσλαμβάνουν περισσότερο φως στο σύνολο του κάδρου για να αποδίδουν κορυφαία επίπεδα λεπτομέρειας, έως και τα άκρα. Ο [προσαρμογέας μοντούρας ftz](https://www.nikon.gr/el_gr/product/accessories/mirrorless/mirrorless-adapters/ftz-mount-adapter) ολοκληρώνει το σετ, καθώς επιτρέπει στις φωτογραφικές μηχανές της σειράς z να χρησιμοποιούνται με υπάρχοντες φακούς nikkor μοντούρας f.

 **coolpix p1000**

Η ψηφιακή φωτογραφική μηχανή με υπερτηλεφακό [coolpix p1000](https://www.nikon.gr/el_gr/product/digital-cameras/coolpix/super-zoom-share/coolpix-p1000) της nikon διαθέτει οπτικό zoom 125x, το μεγαλύτερο στον κόσμο. Με εύρος εστιακής απόστασης 24–3000 mm, οι χρήστες μπορούν να αποτυπώσουν ευκρινείς φωτογραφίες και video, όσο μακριά και να βρίσκεται το θέμα. Ο φωτεινός φακός nikkor f/2,8–8 και ο αισθητήρας 16 mp, συμβάλλουν στη δημιουργία ενός επαναστατικού συστήματος, που είναι ιδανικό για τους φωτογράφους αθλητικών, άγριας φύσης και ταξιδίων.